Սեպտեմբերի 4-ին, ժամը 19.00-ի սահմաններում, ոստիկանության Ստեփանավանի բաժնի ծառայողները, շրջագայություն կատարելիս, Գարգառ գյուղի դաշտամիջյան ճանապարհին ստուգման նպատակով կանգնեցրել են 1964 թ. ծնված Սուրեն Ք.-ի վարած «ՎԱԶ-2121» մակնիշի ավտոմեքենան, որի բեռնախցիկում եղել է մոտ 1 խմ բոխու նմանվող փայտանյութ: Սուրեն Ք.-ն նշված փայտանյութի համար համապատասխան փաստաթղթեր չի ներկայացրել և հայտնել է, որ փայտանյութը պատկանում է իրեն, բենզասղոցով նույն օրն ապօրինի հատել է Գարգառ գյուղի հարակից անտառից: